《赠杨佳孙》
宋代·舒岳祥

作诗意得在句先，下笔下写意所到。
世间惟俗最难医，剖石得玉加精巧。
初如面壁无所睹，一点圆明通万窍。
杨生杨生听我言，老语谆谆毋乃耄。
生平十九未可量，淘洗晶荧方入妙。
一再三见志愈坚，嘉子至意为倾倒。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。